Vila-real rep 14 sol·licituds en la convocatòria d'ajudes directes a l'oci nocturn per a pal·liar els efectes de la covid-19 - Ajuntament de Vila-real\nVila-real rep 14 sol·licituds en la convocatòria d'ajudes directes a l'oci nocturn per a pal·liar els efectes de la covid-19\nL'Ajuntament de Vila-real ha rebut un total de 14 sol·licituds per a accedir a les ajudes directes dirigides als establiments d'oci nocturn com ara pubs i discoteques, un dels sectors més castigats pel tancament i les restriccions derivats de la pandèmia. Una vegada finalitzat el termini de deu dies naturals establit en les bases d'aquesta convocatòria de subvencions, la Regidoria d'Economia ha comptabilitzat 14 peticions, que ara hauran de ser revisades i analitzades per a confirmar quines compleixen els criteris de concessió. El regidor d'Economia, Xus Madrigal, ha recordat que aquesta línia d'ajudes directes, dotada amb 50.000 euros, va ser un dels compromisos adquirits pel consistori amb els empresaris d'hostaleria i oci de la ciutat, en el marc del diàleg i la col·laboració que l'equip de govern manté amb aquest sector per a tractar d'ajudar, en la mesura de les possibilitats del consistori, a pal·liar els efectes de la covid-19 en la seua activitat.\nMadrigal ha assegurat que "hem treballat per a tramitar de la manera més àgil possible aquestes subvencions" i ha avançat que "ara, després d'estudiar totes les sol·licituds per a determinar quines s'ajusten als requisits fixats en les bases, agilitarem també el pagament per a efectuar-lo com més prompte millor ja que som conscients que aquests locals han sigut durament castigats per aquesta pandèmia en no haver pogut tenir pràcticament activitat en l'últim any".\nAixí mateix, l'edil ha avançat que, encara que es va establir una ajuda fixa de 3.000 euros per cada negoci beneficiari de les ajudes, a més d'un plus d'un 20% per a les discoteques, la previsió és que finalment cada local reba una quantia superior. "Sempre hem dit que es repartiria la totalitat de la partida de 50.000 euros que s'havia aprovat per a aquesta línia d'ajudes i, per tant, a l'espera d'estudiar totes les sol·licituds i determinar les que compleixen els requisits, s'estima que puguen rebre una ajuda superior als 3.000 euros per cadascun dels negocis", assenyala el responsable d'Economia. "Som conscients que aquestes subvencions són únicament un xicotet suport per a aquests autònoms i xicotets empresaris, però des de l'Ajuntament de Vila-real estem fent tot l'esforç que podem, tenint en compte la realitat de les arques municipals, llastrades pel deute i l'herència urbanística que ens va deixar el PP", subratlla Madrigal.\nAquesta línia d'ajudes a l'oci nocturn no és l'única que ha activat el consistori vila-realenc per a tractar de compensar els efectes negatius de la covid-19 en l'economia local. L'Ajuntament també s'ha sumat al Pla Resistir de la Generalitat Valenciana, i en aquests moments encara està obert el termini per a optar a les ajudes Parèntesi, dirigides als sectors més castigats per la pandèmia com l'hostaleria o les empreses dels àmbits esportiu i cultural, que a Vila-real repartiran prop d'1,3 milions d'euros (l'Ajuntament aporta 192.000 euros). A més, també es pot sol·licitar la bonificació de l'impost de béns immobles (IBI) per als locals en els quals se situe un comerç o un negoci d'hostaleria.


EXPED LITE CAMPING MAT SKY blueE (MEDIUM) 5 AIRMAT ncxxtf3937-Mattresses & Pads - www.tripitakatamil.com\nEXPED LITE CAMPING MAT SKY blueE (MEDIUM) 5 AIRMAT ncxxtf3937-Mattresses & Pads\nFenix Flashlights 900 Lumen Fenix PD Series,CR123 18650,Blk\nFenix UC30 USB Rechargeable LED Flashlight Fenix Flashlights Bike or Gun Light 1800 Lumen, CR123 18650\nFenix Hl Series Headlamp 900 Lumens\n500 COPPER COLORADO NOS. HAMMERED SPINNING BLADES MADE IN USA\nFenix HL26XPBL bluee USB Rechargeable 450 Lumen Headlamp\nFerrino Sac de Couchage Colibri blue 190 X 75 Cm Compression Offsetnähte Kältes - Nellie Bailey and Glen Ford\nFerrocerium Flint Fire Starter 4.5x75mm Survival Tool Magnesium Rod Lighter Kits In many urban areas, Pacifica and its affiliates offer the only counter to the Republican/Democratic duopoly narratives.\nField and stream messenger bag Jahan Chowdhry, BAR Comments Editor\nFenix HL60R Cree XM-L2 T6 950lm +RED Rechargeable USB 18650 Headlight\nFire Escape Survival Emergency Blanket with Case 78 x 62 - 10 Year Guarantee Fenix HM50R 500 Lumens Multi-Purpose Compact LED Headlamp Flashlight, Battery &\nFIREDISC COOKER COVER FOR 24 INCH GRILL\nFirefly Boy's Ski Pants Size L Green 18 Mar 2019\nFire-Maple FMS-121 Portable Camping Gas Stove Foldable Wind-Resistant Gas Outdoo Facing Wrongful Detention and Threats, Afro-Colombian Women Call for Justice\nFenix PD35 TAC 1000 Lumen CREE LED Tactical Flashlight With USB Rechargeable,\nFenix RC11 1000 Lumen USB Rechargeable LED Flashlight w 2x18650 Batteries\nFenix SD20 LED Flashlight Torch\nFenix TK47UE Cree XHP70 LED 3200lms 18650 Red Tail Light Search Flashlight Torch


Thermomix® , 50 anys, revolucionant l'art culinari - Noticias Blog - Blog de JORDI CARMONA DIAZ de Thermomix® Tarragona\nHome › Delegación Tarragona › Jordi Carmona › Noticias Blog › Thermomix® , 50 anys, revolucionant l'art culinari\n50 anys ja des que al 1971 a Paris, una demostració no sortis com s'esperava i ...\nEstem d'aniversari amb moltes ganes i il·lusió, de seguir fent que el teu dia a dia sigui més fàcil, més productiu, més complet amb les millors receptes i per a tu i els teus.\nEngrescats de veure com Thermomix® segueix creixent en oferir-te més solucions i feliços de formar part d'aquesta gran familia.\nPer tot aixó, ... ET VOLEM FER UN REGAL !!!!


Montero diu que Rivera "hauria d'esclarir" què vol fer en aixecar el veto al PSOE: "És un moviment més"\nPublicat 6/10/2019 13:26:59 +02:00CET\nLa ministra d'Hisenda en funcions, María Jesús Montero, ha assenyalat que el president de Ciutadans, Albert Rivera, "hauria d'esclarir què vol fer i no enganyar els seus possibles votants", després d'haver aixecat aquest dissabte el veto al PSOE per arribar a acords i evitar el bloqueig si no hi ha majoria de dretes.\n"És un moviment més de Rivera que està nerviós davant els resultats electorals que sembla que vaticinen les enquestes", ha subratllat aquest diumenge Montero en declaracions als mitjans abans de començar la sessió ordinària del Comitè Federal de Joventuts Socialistes d'Espanya.\nEn aquest sentit, ha assegurat que els votants de Cs "es van sentir enormement decebuts" amb la posició del partit de plantejar "un veto" al PSOE i "abraçar" a la ultradreta a les institucions on governen.\nPrecisament, la socialista ha afegit que Rivera "s'ha equivocat profundament en com ha conduït el seu partit polític" i que està "intentant canviar el discurs" perquè, segons ella, "té un greu risc de que li passi el mateix que a UPYD". "No convenç ningú", ha sentenciat.\n"Mai hem demanat el suport de Cs sinó que hem demanat una actitud que permetés que s'obrís pas a la voluntat popular. Hem de fer una crida a tota la població progressista però sobretot als joves rebels que volen transformar el món", ha apuntat Montero.\nEncara que no ha arribat a descartar una gran coalició entre PP i PSOE, la ministra d'Hisenda en funcions ha afirmat que és "molt difícil" que dos partits que són alternatives arribin a un acord. "Som dos partits antagonistes. En aquest moment necessitem un Govern progressista, estable i coherent", ha dit.\nTallada la línia R3 entre Torelló (Barcelona) i Ripoll (Girona) per un atropellament\nLa Conselleria de Territori integrarà la C-31 al seu pas per Cunit (Tarragona)


El blog de los "MON": Actualidad deportiva\nPublicado por Los "MON" en 7:31\nÁnims a tots. Manel MC ja, t' ho mereixes.\nPues también se está jugando el Torneo Escolar de Barcelona, dónde entre los 12 niños del club que participan, Javier Carmona Gimeno en Categoría cadete lleva 4,5 puntos de 5 partidas, después de ganar al número dos del torneo Danil Satko con un elo de 2128. Esta semana juega con el número uno del torneo, el jugador del Sant Adrià Enrique Colón.\nNo son 12 Ricard, son 14, uy, uy, uy, ...\nSon 12 Pablo.\nEl Javier González y el Adrià Romero se retiraron.


L’hora de les ensaïmades i de les flors! – www.dijousbo.es | 17 novembre 2022 | Dijous Bo Inca\nMenjar, beure, mirar, comprar, regalar, gaudir… Inca!\nPrevious Inca viu amb intensitat el Dimecres Bo\nNext Inca, ciutat de la pell i del calçat!


Barcelona, capital mundial de l'hípica | 25è aniversari dels Jocs Olímpics i Paralímpics BCN 92\ndj., 28/09/2017 - 09:21\nHípica. Del 28 de setembre a l'1 d'octubre, Barcelona es converteix en la capital mundial de l’hípica amb la celebració del 106è Concurs de Salts Internacional.\nDel 28 de setembre a l’1 d’octubre, Barcelona es converteix en la capital mundial de l’hípica amb la celebració del 106è Concurs de Salts Internacional. Per cinquè any consecutiu, el CSIO Barcelona acollirà la gran final mundial – Longines FEI Nations Cup™, l’esdeveniment hípic més important del calendari eqüestre internacional.\nAl llarg de quatre jornades, la pista olímpica del Reial Club de Polo Barcelona és l’escenari d’un total de nou competicions amb la participació de les amazones i genets més destacats del panorama eqüestre internacional. Sis proves són de caràcter individual, mentre que les tres restants formen part de la Final de la Copa de Nacions.\nA la Longines FEI Nations Cup™ Jumping Final hi accedeixen un total de 18 equips procedents de les diferents lligues mundials: 9 d’Europa, 2 de Nord i Centre Amèrica, Sud-amèrica, Orient Mitjà i Àsia i 1 d’Àfrica. La Final consta de tres proves: els 8 primers classificats a la competició inicial passen a la gran final, mentre que els 10 equips restants competeixen a la Longines FEI Nations Cup™ Jumping Final – Challenge Cup, prèvia a la Gran Final del dissabte.\nUn altre dels aspectes a destacar de l’acte ha estat la presentació de ‘L’Eixample’, el projecte guanyador de la 3a edició del concurs de disseny ‘Un salt per a la Ciutat’, organitzat per la Barcelona Equestrian Challenge. Aquesta acció té com a objectiu continuar reforçant el vincle existent entre la centenaria competició esportiva i Barcelona, així com la promoció internacional de la ciutat.\nEl projecte ha estat dissenyat per dos joves dissenyadores, estudiants de l’escola Massana Centre d’Art i Disseny de Barcelona: Maica Avenido i Jialen Yangji. ‘L’Eixample’, un mur elaborat en fusta de color blanc que representa l’esquema del característic barri dissenyat per Ildefons Cerdà. Els genets del CSIO Barcelona hauran de saltar aquest original obstacleque formarà part dels recorreguts de l’esdeveniment.


territoris.cat/Mireia Pomar 20:18 17/06/14\nEl col·lector, portarà les aigües pluvials des de l’Avinguda de Sant Roc fins a l'extrem oest del camp d’esports per tal d’enllaçar amb un desguàs general existent.\ncol lector obres serveis finalitzen palau\nL’Ajuntament del Palau d’Anglesola està finalitzant l’obra de construcció del col·lector d’aigües pluvials per desguassar l’excés d’aigua que s’acumula a la zona de l’Avinguda de Sant Roc. Les obres es van iniciar a principis del mes de juny i està previst s’acabin aquesta setmana.\nL’obra, que té un cost de 27. 215 euros, consisteix en la construcció d’un col·lector que portarà les aigües pluvials des de l’Avinguda de Sant Roc fins a l'extrem oest del camp d’esports per tal d’enllaçar amb un desguàs general existent. El mateix col·lector servirà posteriorment per a la formació d’un drenatge al camp d’esports en tractar-se d’una zona inundable.\nSegons l'alcaldessa del Palau d'Anglesola Montserrat Meseguer en aquest indret i a causa de la manca de pendent del terreny, el col·lector existent no desguassa prou ràpid quan hi ha pluges fortes, fet que ha causat danys per inundació en diverses ocasions. Meseguer ha afegit que per això era imprescindible la instal·lació d’aquest nou col·lector, el qual ja haguéssim construït l’any passat i que no vàrem poder dur a terme, ja que la llei estatal d’estabilitat pressupostària no va permetre superar el sostre de despesa aprovada per aquell exercici, tot i que El Palau no era un municipi endeutat.\nEl programa comarcal Joves per l'Ocupació inicia el període de pràctiques


Haim avancen el seu nou disc “Women in Music Pt. III” • Ràdio Capital de l'Empordà\nEl tercer disc de les germanes Haim es dirà “Women In Music Pt. III” i arribarà el 24 d’abril. Ha comptat una vegada més amb la producció de Rostam i Ariel Rechtshaid. La portada del disc és obra del seu col·laborador habitual Paul Thomas Anderson.\nLa banda ha anunciat també que el primer senzill es dirà ‘The Steps’ i s’estrenarà aquest dimarts.\norder up. our new album Women In Music Pt.III out 4/24/20. cover shot by PTA. produced by d, @matsor and @arielrechtshaid “the steps” out tomorrow. pic.twitter.com/lD4WYNvvCz\nL’entrada Haim avancen el seu nou disc “Women in Music Pt. III” ha aparegut primer a Primera Fila.\nArticle anteriorLady Gaga confirma el seu nou disc “Chromatica” pel 10 d’abril\nArticle següentPalamós celebra el Dia Internacional de la Dona Treballadora amb tota la setmana plena d’activitats commemoratives


Es tracta del primer expedient de regulació de la història de l'empresa familiar, que afecta exclusivament un 15% de la divisió farmacèutica\n1 min. Barcelona 27/05/2013 13:30\n260x366 Cada vegada hi ha menys medicaments que cobreix la Seguretat Social.torze farmàcies que han tancat o que estan en risc de fer-ho perquè no poden afrontar els impagaments. / FERRAN FORNÉ Cada vegada hi ha menys medicaments que cobreix la Seguretat Social.torze farmàcies que han tancat o que estan en risc de fer-ho perquè no poden afrontar els impagaments. / FERRAN FORNÉ\nLaboratoris del Doctor Esteve ha anunciat aquest dilluns als sindicats la presentació del que serà el primer expedient de la seva història (es va fundar el 1929). L'empresa, en sèptima generació familiar, acomiadarà 225 treballadors, un 15% de la plantilla de l'empresa farmacèutica. Un portaveu del grup ha explicat que l'ajust laboral no afectarà la resta del grup, és a dir, l'àrea química i la de genèrics.\nLes mateixes fonts han argumentat que les empreses del sector farmacèutic han prescindit de 6.000 treballadors en els dos últims anys, degut a les retallades dels pressupostos en Sanitat i en la reducció dels medicaments que paga la Seguretat Social. "Les empreses que tenen un pressupost en recerca com la nostra es veuen molta afectades per aquest tipus de mesures. Ho hem provat tot abans de plantejar l'expedient. Hem reduït despeses internes, hem realitzat jubilacions anticipades i hem cancel·lat feines que es feien fora".\nLa filial farmacèutica va registrar l'any passat unes pèrdues de 56 milions, "situació que ha obligat a plantejar l'expedient", afegieix el mateix portaveu.


un bon film sobre una reportera de guerra - Regió7\nun bon film sobre una reportera de guerra\n? Estats Units i Anglaterra, 2019. Biografia, drama. 110 minuts. Direcció: Matthew Heineman. Guió: Arash Amel. Intèrprets: Rosamund Pike (Marie Colvin), Jamie Dornan (Paul Conroy) i Stanley Tucci (Tony Shaw). Pantalles: Manresa i Puigcerdà.\nMarie Colvin, novaiorquesa afincada a la Gran Bretanya, fou una periodista de guerra que treballà en el Sunday Times londinenc i que assolí la popularitat perquè seguí diferents conflictes (Sri Lanka, Líbia, l'Afganistan?) amb una gosadia tan apassionada com suïcida. Una personalitat tan forta com compromesa, la quinta essència dels professionals addictes a les emocions fortes i a la primera línia, que és recreada a El corresponsal. Un film que s'inscriu en un verdader subgènere, el cinema de corresponsals de guerra, que ens ha donat (els anys 80, especialment) títols memorables: Bajo el fuego, Salvador, El año que vivimos peligrosamente, etc.\nLa pel·lícula de Matthew Heineman no està a l'alçada de les cintes precedents, però no és gens menyspreable. La primera part constitueix el fragment més suggeridor. Una càmera prodigiosament sensitiva ens capbussa amb un hiperrealisme esfereïdor (es noten les arrels documentalistes del seu realitzador) en el malson de la guerra. L'obra perd progressivament, no obstant això, força i convicció perquè el retrat del personatge central, una dona tan intensa com contradictòria, resulta massa difós. I la seva aproximació a una professional extremadament honesta i generosa, que volia esdevenir la veu de les víctimes anònimes, està llastada ostensiblement per una mirada retòrica, amb un subratllat excessiu del seu idealisme. La corresponsal, un testimoni viu i recomanable malgrat les limitacions, es beneficia substancialment de la portentosa composició de Rosamund Pilke, que encarna una Marie Colvin més que convincent.\nHeineman convida a conèixer amb un naturalisme immaculat les interioritats més sinuoses d'una professional combativa i fascinada per l'abisme.


Vídeos - CONSELLS A FUTURS MOTOVIATGERS. CAPÍTOL # 2: QUINA ROBA PORTAR? | Motoristes.cat\nEl reduït equipatge de la moto fa que haguem de pensar molt bé el que portar a un gran viatge.\nAvui et deixo un vídeo amb una llista de la roba que jo porto per viatges de més d'un mes.\nNo és una llista tancada, hauràs adaptar-la a les teves costums, la teva manera de viatjar i, per que no, als teus manies, però la llista que et presento aquí és el mínim per a un viatge amb moto de diverses setmanes.\nA partir d'aquí dependrà de si tinc, o no, més espai lliure a les maletes que aniré afegint més roba.\nFer l'equipatge per viatjar en moto és fer l'esforç de distingir entre el necessari i el prescindible.\nReaccions: juditjuditt, manumanu_adv, Non-stop i 4 més\nQuè n'opines de maletes de plàstic versus de metall, @AgustiCarmona ?\nUn vídeo molt interessant i útil, gràcies per compartir-lo Agusti!\nFa molts anys que viatjo amb maletes metal.liques.\nLes de plàstic hem resulten poc atractives perque amb una mala caiguda poden trencar-se i acabar amb tot el contigut escampat per terra.\nEn canvi les metaliques s'abonyegaran i es deformarán pero costa molt que es trenquin.\nA mes a mes, a mi, que viatjo a paisos llunyans, m'es més facil trobar algú que pugui adreçar-me la xapa metalica que apanyar un forat a unes maletes de plàstic\nEs cert que pesen més i que per tant augmenten el consum de la moto, pero no es pot tenir tot i a vegades cal decidir.\nNo se, es la meva opinió... Tu que en penses?\nReaccions: manumanu_adv, Non-stop, jordiTR63 i 2 més\nNo he tingut mai maletes metaliques perquè són molt cares, però crec que tens raó. Per viatjar fora d Europa són més pràctiques per això que dius.\nEl que tenen les de plàstic és que són més aerodinàmiques i tenen formes menys quadrades que a vegades s aprofiten millor, i sobresurten molt menys dels costats fent la moto més estreta.\nTambé pesen menys i Valèn menys diners i saben menys greu si es trenquen, però el que tu dius, no Resisteixen igual.\nDiuen els experts també que en camins en molt mal estat les de plàstic a vegades es Desenganxen soles.\nPerò com dius tot té lo seu a favor i en contra.\nReaccions: AgustiCarmona, manumanu_adv i Pep Aràgo\nCualsevol opció es bona si s'adapta a la teva manera de viatjar i a les teves necesitats.\nJo he viatjat molts anys amb alforges i estava molt content, fins que un dia, a Italia, la columna de un parking va dir que la alforja no pasava i la va descosir del soport. Vaig haver de aguantar-la com vaig poder fins arribar a casa amb el neguit que comporta circular així per l'autopista.\nCorria l´any 2005 y vaig dedicir pasar-me a les metal.liques, aixi que de les de plàstic no en sé massa pero si la gent les utilitza tampoc deuen estar tant malament


territoris.cat/Josep A. Pérez/Diputació Lleida 21:12 13/09/20\nTalarn ha insistit en què aquest és un dels plans econòmics estrella del mandat de la Diputació, i que els 15 milions s’afegeixen als 6 milions que ja hem injectat enguany a ajuntaments i consells comarcals\nels diputació milions salut euros la\nJoan Talarn presideix la inauguració del Centre Mèdic de Bellcaire\nEl president de la Diputació de Lleida, Joan Talarn, ha anunciat que la propera setmana aprovarem un pla de 15 milions d’euros perquè els ajuntaments de la demarcació puguin fer inversions en matèria de salut en els propers tres anys. Talarn ha fet aquestes declaracions en la inauguració les obres d’ampliació i remodelació del consultori mèdic de Bellcaire d’Urgell, que ja es troba operatiu des de fa uns dies. L’acte s’emmarcava en la Festa Major d’aquest municipi de la Noguera, que va començar dijous passat i s’allargarà fins dilluns.\nEl President de la Diputació de Lleida, Joan Talarn ha dut a terme la visita acompanyat dels diputats Estefania Rufach, Ramon Cónsola i Eloi Bergós, l’alcalde de Bellcaire Jaume Montfort i el president del Consell Comarcal de la Noguera, Miquel Plens.\nTalarn ha insistit en què aquest és un dels plans econòmics estrella del mandat de la Diputació, i que els 15 milions s’afegeixen als 6 milions que ja hem injectat enguany a ajuntaments i consells comarcals per a hàbits saludables i les despeses corrents, com els manteniments dels serveis públics locals vinculats a la salut de les persones.\nEl president de la Diputació ha descobert una placa commemorativa, i ha expressat la seva satisfacció per poder oferir a la gent de Bellcaire d’Urgell un equipament que millora el servei existent i que en moments tan complicats com els actuals és necessari.\nLa feina dels alcaldes és que tots els veïns tinguin els millors serveis possibles perquè si hi ha serveis als pobles, la gent es queda a viure en ells\nTalarn ha insistit que s’ha de lluitar perquè els pobles de la plana de Lleida i el Pirineu tinguin tots els serveis necessaris, perquè si volem tenir un país ric, hem de tenir un país on la gent visqui als pobles. És per això que el president ha assegurat que la Diputació té una sensibilitat amb aquesta problemàtica, que la considera prioritària.\nLes reformes que s'han dut a terme en el consultori han suposat una inversió de 95.000 euros, dels quals 40.000 han estat subvencionats per la Diputació de Lleida, i han vingut a donar resposta a l’estat de deteriorament en què es trobava l’equipament. Així, l’actuació s’ha centrat en l’ampliació i remodelació de l’espai, adequant una sala de cures, un petit office i dos petits magatzems, així com refent la claraboia i la terrassa que fan de sostre del consultori, afectades per filtracions d’aigües. D’aquesta forma, l’espai s’ha adaptat a les necessitats actuals i serà apte per oferir un millor servei a la població. Les obres s’han allargat més del previst com a conseqüència del confinament.\nCubells valora que dues famílies amb fills vulguin instal·lar-se al municipi


La campanya de Transició Ecològica propícia aquest any 11 parelles d'aquesta au, considerada un bioindicador de la salut del litoral\nGeneral 22 de diciembre de 2021 Redacció\nLa campanya de renaturalització del litoral per a millorar l'hàbitat del corriol camanegre impulsada per la Regidoria de Transició Ecològica de l'Ajuntament de Castelló, en col·laboració amb SEO Bird Life, ha permés recuperar aquest any població del corriol camanegre, una espècie essencial per a mostrar la conservació de les platges i que el Llibre Roig del Ministeri de Transició Ecològica i la societat ornitològica l'acaben d'incloure en la categoria d'espècie amenaçada en perill d'extinció.\n“En 2019 es va aprovar la declaració de la reserva de flora a la platja del Serradal i després d'aquesta fita vam decidir participar en aquest projecte de SEO Bird Life com una oportunitat per a recuperar el corriol i millorar la conservació de les nostres platges. 2020 va ser un any molt dolent amb el pas del temporal Glòria, que va afectar a l’espai de nidificació i va provocar una baixada en la mateixa. La campanya ha permés recuperar este any les xifres i s'ha començat a generar un moviment ciutadà preocupat a cuidar les platges”, ha afirmat el regidor de Transició Ecològica, Fernando Navarro, durant la presentació del balanç d'actuacions d'aquesta iniciativa al costat de la tècnica de SEO Bird Life, María Anton.\nEn 2019 en l'Albufera i enguany el va estendre a platges de Castelló i València, amb l'objectiu de virar el declivi de la població del corriol, que en els últims anys havia descendit el 70% en la Comunitat Valenciana, “per un ús poc respectuós amb el medi ambient, un desenvolupament urbanístic intens i una flora invasora”, ha explicat la responsable del projecte de SEO Bird Life, que ha subratllat que el corriol és una “au paraigua” per a protegir les platges i els seus sistemes dunars, una conservació que és important, ha sostingut, per a mantindre la biodiversitat i frenar les inundacions. “És un bioindicador de la salut de les platges, si el corriol desapareix també desapareixen les platges”, ha ressaltat.\nL'informe ha posat de manifest que les actuacions dutes a terme han aconseguit augmentar la població del corriol en 2021, amb 11 parelles (10 en el Serradal i una al Pinar) i 14 nius. En 2020 només es van identificar entre 6 i 9 a conseqüència del temporal Glòria. La campanya ha aconseguit recuperar els números d'anys anteriors i si se segueix en la mateixa línia es continuarà millorant, tenint el Serradal una capacitat d'albergar 40 parelles, ha assenyalat.\nLa proposta ha dut a terme accions de conservació, jornades de sensibilització ciutadana i ha creat un grup de voluntaris amb 12 integrants que durant el període de nidificació es va encarregar d'aconsellar als vianants sobre bones pràctiques per a evitar afeccions en l’au.\nEntre altres intervencions, durant aquest exercici s'han retirat 31 quilos de residus, s'han depositat en peus d'arena restes orgàniques d'origen marí , s'han eliminat 30 quilos d'espècies de flora invasora, i s'ha plantat flora autòctona en 10.000 metres quadrats de platja, sent una de les mateixes una espècie en perill d'extinció en existir només a Castelló, Almenara i Eivissa.\nTambé s'ha instal·lat nova senyalització en el Serradal i un tram de talanquera a la platja del Pinar per a propiciar una zona de nidificació, a més d'en la reserva del Serradal. I s'han realitzat xarrades de sensibilització amb ciutadans i amb la unitat de protecció ambiental de la Policia Local.\nCastelló Conservació Corriol camanegre Espècie Millora Nidificació platges població Projecte SEO Bird Life


Foment, Consell i Ajuntament de València accepten el compromís de finançament del canal d'accés i el túnel passant\n12:04 pm - Sunday, 31 May 2020\nFoment, Consell i Ajuntament de València accepten el compromís de finançament del canal d’accés i el túnel passant\nCelebren un Consell d'Administració de Parc Central no presencial per a abordar aquest conveni, els comptes i la venda de parcel·les\nEl Ministeri de Foment, la Generalitat i l’Ajuntament de València formalitzaran durant aquest dijous i aquest divendres el compromís de finançament, per part d’aquestes tres administracions, per a l’execució en la ciutat de les obres del canal d’accés i el túnel passant, dins de les actuacions ferroviàries contemplades en el desenvolupament del projecte Parc Central.\nAquestes 48 hores són el termini donat perquè els consellers voten els punts de l’ordre del dia del Consell d’Administració de la Societat Parc Central convocat ahir dimecres i que des d’aquesta jornada se celebra de manera no presencial.\nEntre els assumptes que s’estan abordant estan junt l’aprovació de l’acord de cooperació entre Govern, Generalitat i Ajuntament per a impulsar les obres del canal d’accés i el túnel passant; l’autorització del refinançament del préstec del deute per part de l’Ajuntament de València, l’autorització per a la subhasta de les parcel·les situades al voltant del parc i la formulació dels comptes anuals de 2018.\nAixí ho ha explicat aquest dijous l’alcalde de València i vicepresident de la Societat València Parc Central, Joan Ribó, en declaracions als mitjans de comunicació després de participar en la presentació de la Jornada sobre Contractació Pública Social organitzada per l’Ajuntament de València.\nEl primer edil havia reclamat al president de la citada entitat i secretari d’Estat d’Infraestructures, Pedro Saura, la convocatòria urgent del Consell d’Administració, pendent des de març. Ribó ha explicat que aquest dijous a primera hora ha materialitzat el seu vot en aquesta reunió no presencial i ha destacat la “importància” d’alguns dels assumptes que està previst tractar.\nEntre ells, ha subratllat la transcendència del punt de l’ordre del dia que possibilitarà “la firma del conveni per a engegar el canal d’accés, l’entrada en subterrani dels trens a la ciutat de València des del Bulevard Sud fins al pont de Giorgeta”, i “ressaltar el compromís del Ministeri de Foment per a fer les obres del túnel passant i de l’estació” central.\n“Aquest tema és important”, ha insistit el responsable municipal, que ha afirmat que València és un dels “grans nodes que té el Corredor Mediterrani a Espanya” i que “no podem permetre en cap moment que es convertisca en el que fa anys era, quant a autopistes, el semàfor d’Europa”.\n“Si no ens donem pressa, i per açò estem donant presses a aquest tema, València es podria convertir en el semàfor d’Europa però ara dels trens. Això seria absolutament intolerable”, ha agregat Joan Ribó, que ha valorat el pas que es dóna “per a avançar” i “engegar el canal d’accés”.\nL’alcalde i candidat de Compromís a la reelecció ha recordat que el compromís de finançament d’aquesta infraestructura contempla que un 50 per cent del pressupost total ho assumisca Foment a través d’Adif, que un 25 per cent ho pague Generalitat i que el 25 per cent restant ho assumisca l’Ajuntament, un muntant que ronda els 100 milions d’euros.\n“No és broma. Hem d’abordar el tema. Hem estat treballant i avançant en aquest assumpte. Ja ho estem desembossant, de manera que en pocs dies quedarà tot firmat”, ha agregat Ribó, que ha explicat que a pesar d’açò no es produirà la rúbrica del conveni en un acte conjunt per a respectar les disposicions del període preelectoral actual. “Estem en campanya i anem a ser molt respectuosos amb totes les normes”, ha dit l’alcalde en aquest sentit.\nDEUTE I PARCEL·LES\nPel que fa a la renegociació del tipus d’interés de la part del deute del préstec sindicat de València Parc Central que correspon a l’Ajuntament de València, Joan Ribó ha exposat que s’ha aconseguit reduir del 4 al 0,9 per cent, 3,1 punts per davall del tipus vigent fins ara.\nAixí mateix, ha destacat que aquesta renovació del crèdit suposarà un estalvi de 568.000 euros en els pressupostos municipals fins a l’any 2021. La part que queda pendent del préstec en vigor ascendeix a 16.666.666 euros.\nPel que fa a l’ordre del dia del Consell d’Administració referit a l’autorització per a la subhasta de les parcel·les situades al voltant del Parc Central, que servirà per a finançar les obres previstes, Joan Ribó ha afirmat que es posa “en marxa ja la venda” d’aquests terrenys.\n“PRIORITAT” PER AL GOVERN\nPel seu costat, la primera tinent d’alcalde de València i candidata socialista a l’Alcaldia de la ciutat, Sandra Gómez, ha assegurat que l’acord per a finançar l’execució de les obres del canal d’accés i el túnel passant “ratifica que per al Govern socialista de Pedro Sánchez” aquesta actuació “és una prioritat”.\n“València forma part de l’agenda política d’un Govern que ha situat els valencians i valencianes en el mapa de les actuacions prioritàries”, ha assenyalat Gómez, que ha apuntat que aquesta operació “suposa un fort impuls per al Corredor Mediterrani”.\nAixí, ha valorat que siga “de nou un Govern socialista el que aposte per modernitzar les connexions ferroviàries” de València i ha ressaltat que Sánchez és “l’única via perquè València seguisca avançant”.\n“Enfront del discurs de la dreta, Sánchez demostra amb inversions que València sí explica per al Govern d’Espanya”, ha exposat Sandra Gómez, que ha lamentat que la condonació del deute de la Marina o el contracte programa per al transport “no siguen una realitat perquè el PP i Ciutadans es van aliar per a tombar els millors pressupostos de la història per a València i la Comunitat Valenciana”.\nPrevious articleLa Comunitat Valenciana projecta 11 nous hotels i prop de 2.390 habitacions fins al 2026 amb una inversió de 191 milions\nNext articleTreballadors de CACSA anuncien vaga en la inauguració de la mostra d’Harry Potter si no s’avança en la RPT


El bloc de l'Helena Solà: de novembre 2009\nZombies a Cerdanyola\nDes de fa uns dies, un estrany fenomen s'ha apoderat d'alguns cerdanyolencs. Tot sembla indicar que ha estat el resultat de l'exposició continuada durant anys als gasos emanats per l'abocador de Can Planas.\nLes víctimes, tot i que sota una aparença gairebé normal, han perdut qualsevol tipus d'activitat cerebral, incloent la capacitat de raonar, la memòria, el sentit comú, la sinceritat i la valentia. És important destacar entre d'altres símptomes una agressivitat excepcional cap als seus conciutadans.\nTenen a més, unes ànsies de sang tan insòlites que els porten a menjar-se a ells mateixos si no troben cap víctima en qui abocar les seves misèries.\nPublicat per Helena Solà a 22:39 2 comentaris:\nEtiquetes de comentaris: zombies\nPublicat per Helena Solà a 15:59 Cap comentari:\nL'instint de la seducció (part IV)\nLa fascinació per la creativitat.\nPer a en Sebastià Serrano, la creativitat és un dels millors indicadors d'intel.ligència. Les estratègies de creativitat són també estratègies de seducció.\n"...Estareu d'acord en què tenim una certa fascinació pels comportaments sorprenents i d'aquesta evidència en trobem un bon tast en el gust que tots plegats tenim pel sentit de l'humor, fins al punt que la seva experiència pot resultar una de les millors mostres de l'existència del plaer com a resultat de les nostres activitats. També la música, la literatura i l'art en general basen el desencadenament de l'experiència plaent en la capacitat de sorprendre. Disparen en nosaltres els mecanismes de plaer, la química del plaer, i com que sovint lliguem plaer amb bellesa parlem de la bellesa d'aquesta acrobàcia mental que nosaltres podem reproduir en el nostre pensament".\n"... podem aconseguir decantar els favors d'una companya en l'enlluernador joc de les interaccions per a l'aparellament. En aquest joc, hi desplegariem tota una munió de formes de creativitat, especialment el sentit de l'humor, el joguinejar, la capacitat de distreure, de jugar amb la canalla, de contar històries, de dansar o de mostrar habilitats musicals. Les persones creatives serien ben vistes i gaudirien d'un bon estatus...".\n"...quan un individu oferia una mostra de la seva creativitat esdevenia cada cop més atractiu i en moltes de les seves intervencions mitjançant activitat corporal, mental, o les dues plegades podia despertar en altres una combinació de curiositat, encant, felicitat, rapte estètic, admiració, desig o adoració i, per descomptat, en molts casos, enveja o gelosia...".\n"Les femelles homínides començarien ben aviat a preferir mascles amb un repertori més gran de manifestacions de creativitat que de la mateixa manera que sabien resoldre un problema podien entretenir la mainada. Començava a arrelar un cert gust sexual per la intel.ligència creativa...".\nPublicat per Helena Solà a 4:08 Cap comentari:\nEtiquetes de comentaris: Sebastià Serrano, Seducció\nA en Morral només li queda una opció\nStarring: "el nen del poble". Also starring: ho deixo per a la vostra imaginació.\nPublicat per Helena Solà a 4:23 Cap comentari:\nL'instint de la seducció (part III)\nLes dones i els homes ens sentim atrets cap a l'altre per qüestions absolutament diferents. I és que segons sembla, mentre les dones hem evolucionat, els homes, segueixen guiant-se per instints força primaris.\nI sobre les dones diu: "...i en el cas especial de Woody Allen, amb un aspecte físic que no és el d'un venedor ni de força, ni de salut, ni de joventut, a través dels seus textos, de les seves pel.lícules i de la seva conversa hi podrà veure una intel.ligència meravellosa i una capacitat d'excitar i de produir novetats que poden arribar a esdevenir molt més atractives per a una dona que uns bons músculs o unes espatlles ben amples. De fet, ara comença a haver-hi proves suficients per pensar que en els moments de fertilitat màxima, quan estan al mig del cicle de la menstruació, les dones es fixen més -i s'hi senten molt més atretes- en trets com la creativitat artística, el sentit de l'humor, la força de l'argumentació rigorosa i científica o l'enfilall d'històries ben contades i plenes d'anginy i imaginació...".\nI això és el que diu sobre els homes: "...com de diferent pot arribar a ser el comportament dels homes del de les dones en l'espai de les relacions interpersonals. Per començar, la focalització d'una bona part de les seves preferències va cap a l'atractiu físic, la seva fixació en els cossos de les dones sovint és contundent. Hi ha diferents raons per explicar-ho, com la importància i el condicionament que té sobre el comportament masculí la presència de fortes dosis de testosterona, l'hormona masculina per excel.lència, a la sang, que afavoreix la concentració en les percepcions visuals, l'esclat contundent del desig i la unidimensionalitat de la tasca en què es concentra...".\nConclusió: "...Això diu molt a favor de les dones, ja que els homes, encara que no oblidin aquests atributs -per a alguns són molt importants- es deixen dur, molt sovint, per l'atractiu físic com a criteri essencial...".\nPublicat per Helena Solà a 4:05 Cap comentari:\nAjudem al veïns i veïnes de Sant Cugat participant com a voluntaris/es en la consulta popular i no vinculant -gràcies al TC- que portaran a terme el proper 13 de Desembre.\nAquest tarda a "La Unió", carrer d'Anselm Clavé 15 de Sant Cugat, formació i informació per a voluntaris.\nLluitem per la nostra llibertat, pel dret a decidir sobre el futur del nostre país. Plantem cara a Espanya, a l'Espanya que va posar totes les traves legals, polítiques i mediàtiques per a frenar la consulta d'Arenys. No deixem que Espanya guanyi aquesta partida. Tenim l'oportunitat de fer-nos sentir.\nPerquè una democràcia forta, ben arrelada, és també una democràcia participativa.\nQuina democràcia té por de la veu dels seus ciutadans?\nPublicat per Helena Solà a 1:28 Cap comentari:\nEtiquetes de comentaris: dret a decidir, independència, Sant Cugat\nEl ple de Novembre, on sobrava testosterona i hi mancava humilitat\nDoncs si, per fer un resum del que va ser el ple de novembre dir que sobrava testosterona i hi mancava humilitat.\nÉs el ple més desagradable que he presenciat mai. Ahir es van perdre els papers i el respecte. Alguns regidors i regidores perden el temps confabulant i parant emboscades, amb indis inclosos, als seus rivals (rivals), enlloc de treballar per a la ciutat que és el que haurien de fer. I és que hi havia intervencions més dignes d'un ring de boxe que d'un ple.\nAhir, PSc, CIU i PP anaven agafadets de la mà. 16 regidors i regidores votant unànimement. Què bonic. Què ben avinguts. L'oposició va fer de govern i el govern d'oposició. El món al rebés. Quina llàstima que no siguin capaços de veure's amb els ulls de la ciutadania de Cerdanyola.\nLa prepotència i l'arrogància que transpiraven ahir més d'un regidor i regidora era més típica d'un xulo de taverna que d'un representant del poble. I és que es veu que des de que tenim al Mini Morral, se'ls ha pujat de tal manera els fums a alguns i a algunes, que descuiden totalment la comunicació no verbal, perquè no vull pensar que estar assegut com al sofà de ca la sogra, el posat xulesc amb somriure tort i cella aixecada, mastegar xiclet (he de dir en defensa seva que no van fer bombolles) i llegir el Tot (suposo que deurien llegir la romàntica carta que el González li dedica al seu company de partit Buenaño), no deu ser premeditat.\nSaben que el seu sou surt dels nostres impostos? Saben que han de tractar a tothom amb respecte? Són conscients de que s'estan faltant al respecte a ells mateixos/es? Són conscients de que estan treballant?\nPer una vegada vull felicitar als regidors i regidores d'IC per aguantar estoicament i no picar l'ham. Perquè no diré aqui, per ser políticament incorrecte, què és el que despertaven en mi aquests regidors/es. I que quedi clar, la felicitació només és per les formes. Res més.\nAu, si practiquen una miqueta, d'aqui al ple de desembre els veurem fer això:\nPublicat per Helena Solà a 5:16 8 comentaris:\nEtiquetes de comentaris: Buenaño, CIU, Gonzalez, IC, Ple, PP, PSc\nL'instint de la seducció (part II)\nEn Serrano parla també del cos de l'home: "...un sistema de vasocompressió de la sang, que els pot fer més grans, més gruixuts i més flexibles i amb una mena de línia aerodinàmica que afavoreix el moviment dins del cos de la dona...", "...el fa guanyar flexibilitat i el fa molt agradable al tacte, alhora que li permet més marge de posicions i multiplica les seves possibilitats copulatòries...". I és que segons ell: "les formes biològiques femenines i masculines són dissenyades per la naturalesa per seduir i donar plaer als participants de la seducció mútua...".\n"Probablement, les femelles homínides no tindrien cap preferència ni per les dimensions ni pel disseny, però sí que demanaven gust, plaer, en uns actes que cada vegada tindrien més de mental que de físic, en què ja començaven a jugar fort les relacions. En aquest sentit no seria agosarat d'afirmar que serien els desitjos de les dones que empenyerien la configuració del cos dels homes, i en el rerefons no és gens estrany l'instint de la seducció que treballa sotamà tot governant les regles del sistema de preferències. Ens pot fer una certa gràcia contemplar des de lluny aquest sexe masculí que sovint se'ns ha presentat com a símbol de dominància i del que a l'hora de cercar l'origen de la seva forma i dimensions se'l contemplava com una mena d'objecte teledirigit per expressar el poder, resulta que, al cap i a la fi, haurien estat les nostres entranyables femelles ancestrals que l'haurien fet evolucionar simplement perquè els agradava...".\nPublicat per Helena Solà a 4:02 1 comentari:\nL'instint de la seducció (part I)\nDimarts vaig anar a L'aranya i l'Olivia em va aconsellar un parell de llibres d'en Sebastià Serrano: L'instint de la seducció i El regal de la comunicació. Buscava alguna cosa relacionada amb la comunicació no verbal ja que m'apassiona. Les mirades, els somriures, els moviments, són més importants que el propi missatge.\nVaig començar per L'instint de la seducció i he de dir que no m'esperava en absolut el que m'he trobat. La primera part del llibre ens explica les arrels de la comunicació no verbal, de l'art de la seducció. Com que en Sebastià Serrano és un expert en la matèria i és a més un bon escriptor, en transcriuré alguns fragments.\nEl llenguatge verbal ens dona informació de com és el món mentre que la informació que trobem en els signes no verbals reflecteix l'estat emocional, les actituds davant dels altres,... sovint aquesta informació no verbal la rebem de manera gairebé inconscient. És quan diem allò de "no ens hem dit res però ens ho hem dit tot".\nSegons en Sebastià Serrano els nostres cossos estan dissenyats per seduir: "...L'adaptació total a caminar drets tindria força conseqüències en la percepció dels cossos entre mascles i femelles i modificaria tant la focalització en determinats rituals d'aproximació. Primer, les mans, eren cada vegada més destres, més agafadores i més creatives en l'art de tocar...".\nLa desaparició del periode de zel, i l'augment del pit en la dona, la diferencia de la resta de femelles mamífers. "...aquests canvis en la morfologia de les femelles trasbalsarà, i de quina manera, els sistemes de comunicació entre mascles i femelles. De tant, m'imagino l'astorament i la desorientació dels mascles que es veurien abocats a modificar el temps dels rituals d'aproximació i els indrets corporals...", "...es considera el pit de la dona com el primer punt del seu cos -un delicat punt d'acumulació- on l'home fixa la seva atenció, els avantatges en l'alletament -si hi eren- passarien a tenir una funció molt secundària....".\nPublicat per Helena Solà a 2:18 Cap comentari:\nEtiquetes de comentaris: comunicació paraverbal, Sebastià Serrano, Seducció\nLa violència de gènere amb ulls de nen\n"... estàvem en un prat molt bonic, amb moltes flors de molts colors. Estava agafada de la mà de la meva mare. I passejàvem pel camp. I el meu germà petit ens feia molt de riure. Estàvem molt feliços...".\nAquest és un fragment d'un text que una alumna de nou anys em va fer quan els vaig demanar que em parlessin del seu paradís.\nDos anys abans va presenciar com el seu pare matava la seva mare.\nPublicat per Helena Solà a 0:48 5 comentaris:\nLes dones, les muses.\nPetita selecció de bones cançons inspirades en dones.\nPublicat per Helena Solà a 0:40 2 comentaris:\nAquest blog fa un any\nAra ja fa un any que vaig decidir-me i vaig obrir aquest blog personal. El primer post va ser sobre els Innus. Va ser un documental que vaig veure a les 7 del matí d'un dissabte al 33. I és que així va el món de la televisió, si és que no vols veure toreros, fills de toreros, amants dels fills dels toreros i fins i tot a la veïna de l'amant del fill del torero. Em va semblar tan interessant el problema dels Innus, i sabia la poca difusió que se n'havia fet del tema, que va ser per a mi, la gota que em va fer obrir el blog.\nEl món dels blocs és molt interessant. M'ha aportat moltes coses. M'ha permès parlar en veu alta, compartir pensaments i idees i fins i tot fer-ne debat, al meu propi blog i a d'altres.\nEl llenguatge escrit comporta implícitament, reflexió. Tant pel que fa al missatge, l'objecte del post, com per la forma. I és important trobar espais on puguem reflexionar, ser creatius i fer volar la imaginació, encara que sigui durant cinc minuts, i sobretot en un món, tan accelerat, com en el que hi vivim.\nEn aquest blog, tot i tractar-se d'un blog personal, hi ha una forta càrrega pel que fa al contingut polític. Crec que la forma de veure la vida és important i ens influencia en tot. I per tant, també en la política. Hem de ser crítics, però la crítica no és vàlida per a mi si no és constructiva. A més, si és en clau d'humor, i sempre des del respecte, millor.\nUna de les millors coses que m'ha aportat el blog, a banda del joc i de les bones estones, és la gent que he conegut.\nGràcies a tots i a totes, blocaires, seguidors i seguidores.\nPublicat per Helena Solà a 0:55 23 comentaris:\nEtiquetes de comentaris: aniversari, blog, post, The Beatles\nERC Cerdanyola demana un referèndum per decidir sobre el futur dels abocadors\nAl 1992 la ONU va celebrar a Rio de Janeiro ( Brasil ) una gran conferència mundial sobre medi ambient i desenvolupament que, entre d'altres coses, significà el tret de sortida per a múltiples projectes internacionals.\nMitjançant una extensa declaració es van establir els principis rectors del desenvolupament sostenible i per fi, les qüestions relacionades amb el medi ambient van situar-se al centre del debat mundial. El desè principi de l'esmentada declaració fixava que la millor manera de tractar les qüestions ambientals era amb la participació de tota la ciutadania interessada, en l'àmbit corresponent, garantint l'accés a la informació i la capacitat d'intervenir en els processos de decisió.\nSi juguem tots, el medi ambient guanya. Si les decisions es prenen als despatxos, el medi ambient surt perdent i això és justament el que durant molts anys ha passat a la nostra ciutat.\nNo s'ha donat l'adequada publicitat a les informacions fonamentals, l'ajuntament mai ens ha parlat a les clares dels seus projectes i la incompetència en la gestió s'ha tapat darrere polítiques de desenvolupament que no han fet de Cerdanyola del Vallès una ciutat millor per a les persones que hi vivim. Això sí, cada cop som més i la pressió sobre els nostres espais naturals també és major.\nAquesta dinàmica s'ha d'acabar i és important que tornem la paraula als ciutadans. L'esquema de la democràcia limitada a quatre anys de legislatura i una oferta de partits decebedora no ens serveix, forma part d'una manera d'entendre la democràcia i la convivència que ha de fonamentar-se en un model molt més extens.\nDurant l'any 2009 a Sant Celoni ( Vallès Oriental ) va celebrar-se un referèndum amb l'objectiu de que els ciutadans decidissin de manera vinculant si volien la construcció d'una ARE ( Àrea Residencial Estratègica ) que destruiria un paratge natural i incrementaria de manera molt important el volum de la població. La ciutadania va parlar i aquest projecte no tirarà endavant. El Medi Ambient va sortir guanyant i s'ha generat un precedent molt important a nivell català que no podem obviar.\nDes de la Secció Local d'Esquerra de Cerdanyola del Vallès ens comprometem a impulsar referèndums vinculants amb els que la ciutadania pugui expressar el seu parer respecte a les qüestions que afectin al patrimoni més important que tenim, el Medi Ambient.\nComencem per demanar al govern municipal que enceti un debat seriós amb els agents socials i partits polítics per plantejar un procés participatiu on s'informi objectivament als ciutadans sobre quina és la situació real dels abocadors a la Plana del Castell i es plantegin les possibles vies d'actuació per tal que la ciutadania decideixi.\nEntenem que l'actual govern municipal, configurat en exclusiva per representants d'ICV-EUiA no hauria de tenir majors problemes en impulsar un procés participatiu vinculant on es tracti als ciutadans com a adults i s'enriqueixi la democràcia participativa. La nostra proposta encaixa plenament amb els continguts programàtics d'aquesta marca política i volem recolzar-los amb l'oferiment de participar activament en la confecció i execució d'aquest tipus de polítiques.\nEn conseqüència, la nostra secció local presentarà una moció a la propera sessió plenària de l'Ajuntament de Cerdanyola del Vallès amb l'objectiu d'exposar els anteriors punts de vista i plantejar la proposta concreta d'organitzar un referèndum vinculant sobre el futur de la Plana del Castell.\nPublicat per Helena Solà a 10:42 Cap comentari:\nEtiquetes de comentaris: abocadors, ERC, moció, referèndum\n"El plaer és a les teves mans".\nEl plaer és a les teves mans. Aquest és l'eslògan d'una campanya que s'està portant a terme a Extremadura i que inclou cursos de masturbació.\nLa seva veïna, la Conselleria d'igualtat de la Junta d'Andalusia defensa la campanya ja que la masturbació ha estat sempre lligada a mentides i llegendes. Han editat un manual amb instruccions i és que segons la Conselleria «desde siempre hemos dejado que el hombre descubriese que era lo que nos gustaba que nos acariciasen. Con la masturbación tenemos la oportunidad de descubrirlo nosotras mismas». «Para mejorar el deseo recomendamos leer algunos libros eróticos y no la lectura de revistas o películas pornográficas ya que puede darnos una visión deformada y limitada de lo que es la experiencia sexual».\nCom és evident, el PP i l'església han posat el crit al cel. No sé si abans o després de.\nProposo des d'aquí portar a terme una campanya similar per a la nostra població. Segons els experts, el sexe actua com a tranquilitzant, analgèsic i anti-histamínic natural. I n'hi ha que ho necessiten. Durant el joc sexual secretem oxitocina i durant l'acte sexual, endorfines, hormones responsables de la sensació de benestar. Durant l'orgasme segreguem també prolactina i serotonina. I això produeix una sensació de felicitat complerta.\nHaguessin fracassat les negociacions d'haver aplicat el manual de la Junta d'Andalusia?\nMúsica per acompanyar:\nPublicat per Helena Solà a 4:33 10 comentaris:\nEtiquetes de comentaris: església, plaer, PP, sexe\nGeorge Harrison-Pattie Boyd-Eric Clapton\nGeorge Harrison, Pattie Boyd i Eric Clapton són els protagonistes del triangle amorós més sonat de la història del rock. Eric Clapton coneix a Pattie Boyd quan aquesta era la dona de George Harrison. Només conèixer-la s'enamora d'ella fins al punt de confessar-li al seu amic George que s'havia enamorat de la seva dona.\nClapton intenta seduir-la durant anys i fins i tot composa Layla per a ella però així i tot no resulta. Es diu que Clapton va caure en l'heroïna per aquesta història. Quan aconsegueix ensortir-se de l'heroïna continua intentant seduir a Boyd fins que aquesta, finalment, cau als seus braços.\nPattie Boyd deixa a George Harrison i es casa amb Eric Clapton. Però la felicitat no els durà gaire ja que al cap de poc temps de casar-se, Clapton deixa embarassada a una model. I això sumat a l'alcoholisme d'ell i la infertilitat d'ella fa trencar el matrimoni.\nAquest affair no trenca la relació d'amistat entre Clapton i Harrison ja que aquest darrer va arribar a tocar amb la resta dels Beatles en el seu casament i fins i tot van fer concerts junts i es pot escoltar Something cantada pels dos.\nPattie Boyd va ser la musa inspiradora per a tots dos compositors. Harrison va escriure Something i Clapton Layla.\nPublicat per Helena Solà a 6:20 Cap comentari:\nEtiquetes de comentaris: Eric Clapton, George Harrison, Layla, Pattie Boyd, Something\nPublicat per Helena Solà a 22:14 3 comentaris:\nEtiquetes de comentaris: català, drets del català\nUdols a la lluna\nA tu, mig Cyrano, mig deu del vi, del que es beu de boca a boca per tacar camises,\nmestre del veritable llenguatge universal,\nenigmàtic artista que triangula intel.ligència, humor i erotisme,\namant de les mossegades a l'espatlla i migdiades gemegades,\norfe de pàtria,\ni viatger de somnis licantrops,\nhe de dir-te que:\naprecio infinitament més el caviar de les teves paraules que no pas l'iranià.\nEl vi és un dels grans plaers que encara he de descobrir però,\nsens dubte, ho faré pensant en tu, una nit de lluna plena.\nMés enllà del joc, dels blocs, del vi i la prosa,\ni en un moment en el que les muses no acompanyen,\nPublicat per Helena Solà a 10:19 3 comentaris:\nAltra vegada un notari vulnera els drets de la meva llengua\nAl febrer de 2.004 vaig denunciar davant la Junta Directiva del Col.legi de Notaris de Catalunya la notari que em va fer les escriptures d'una compra per fer-me-les en castellà. I és que segons el decret de 30 de juliol de 1.998 204/1998 les escriptures han de fer-se en català a menys que el comprador les demani expressament en castellà i òbviament, aquest no va ser el meu cas.\nLa resposta del la JDCN va ser que la notari en qüestió no acceptava la meva queixa ja que el banc, mitjancer entre la notari i jo, sempre se li havia adreçat en castellà. Argument d'altra banda absurd ja que la client era i jo i en cap moment vaig fer la petició esmentada.\nLa setmana passada, 5 anys i mig més tard, en una altra operació de compra, em trobo que un altre notari, em torna a fer les escriptures en castellà. Quan li recordo que aquestes per defecte de forma han d'estar en català, em diu que com que a Cerdanyola la majoria de gent parla en castellà, que sempre les fa en castellà i que no ha tingut mai cap problema.\nÉs el segon notari que vulnera els meus drets i els de la meva llengua tot saltant-se les normatives. Em preocupa tant pensar que els notaris actuen per desconeixement, com per desídia. En tot cas, altra vegada hauré de fer el viatge cap a Barcelona.\nL'objectiu d'aquest post és donar a conèixer els drets que tenim i que desconeixem pel que fa a la nostra llengua, i que d'altra banda, no tenim perqué fer-ho ja que no som experts ni tenim perqué ser-ho, en qüestions legals. Vull aprofitar també per animar a la gent a denunciar i és que crec que aquesta és l'única manera que tenim de fer respectar els nostres drets.\nL'adreça del Col.legi de notaris de Catalunya és: C/ del Notariat 4, 08001 Barcelona. El telf: 93.317.48.00.\nOficina de garanties lingüístiques: 93.567.10.00.\nPublicat per Helena Solà a 5:48 2 comentaris:\nEtiquetes de comentaris: català, denunciar, drets del català, notari, Oficina de garanties lingüístiques\nEls veïns de l'avinguda Catalunya han presentat una instància a l'ajuntament tot demanant canviar l'actual arbrat per palmeres. Es veu que no s'han adaptat mai a la nova imatge i aquella remodelació, que fou tan traumàtica, fa necessari el canvi. Els veïns consideren que també ha de canviar la fauna i que cal substituir als pardals i coloms per flamencs i lloros. Així Cerdanyola estarà a l'alçada de ciutats com Miami, tan en el fons, com en les formes.\nPublicat per Helena Solà a 2:26 2 comentaris:\nEtiquetes de comentaris: ajuntament, Avinguda Catalunya, corrupció\nEl cas Petròlia esquitxa Cerdanyola\nAquí es poden apreciar alguns dels efectes dels residus altament tòxics. És el resultat de la recerca de petroli als abocadors.\nCerdanyola no és només notícia pel trencament del govern. Ara el nostre poble ha saltat als mitjans nacionals gràcies al cas "Petròlia" i és que s'ha descobert allò que l'estudi IDOM ha estat amagant fins ara i que gràcies a unes escoltes telefòniques ha saltat a la llum pública. Es tracta d'un jaciment d'or negre que hi ha sota de l'abocador de Can Planas. D'aquí l'interès de l'empresari Casamitjana per construir al Direccional. A banda de les substàncies altaments contaminants que emet l'abocador i que es dispersen per l'aire i que podem observar els seus efectes en els regidors, ple rere ple, aquesta troballa és l'explicació de tot plegat. Per això la voluntat altruista d'un govern de concentració, per això la picabaralla entre regidors del PP, per això el cessament de la Consol, per això la marxa i retorn del Càrdenas, per això la Carmona feia callar a l'alcalde al darrer ple, per tot això aquest estat de nervis i aquesta situació d'haver perdut el nord. I ICV, que per això són ecologistes de debò volen construir al direccional, per una banda, aprofitar totes les substàncies canceroses i altament nocives, ja que al cap d'un temps d'estar-ne exposats, a la gent del poble ens brillarà el cap a la nit i així estalviarem en consum elèctric i per l'altra, el petroli, recurs natural i tan preuat.\nPublicat per Helena Solà a 3:00 2 comentaris:\nEtiquetes de comentaris: abocadors, Can Planas, or negre, petroli, petròlia, Ple, regidors\nAviso de l'alt contingut escatològic d'aquest vídeo. També vull advertir que en cap cas es tracta de cap metàfora relacionada amb la política municipal i que qualsevol semblança amb la realitat és pura coincidència. Fins i tot l'esquitxada...\nDe fet, l'únic objectiu d'aquest post és el de recomanar una comèdia de nivell. Si quan eres adolescent i anaves al cinema a veure una comèdia tothom reia menys tu perquè realment el que t'hagués agradat fer era assassinar al guionista per insultar la teva intel.ligència, aquesta pel.lícula t'agradarà. És una de les millors comèdies que he vist.\nEl fragment no és representatiu de la pel.lícula i segurament hagués triat un altre però el youtube és també un recurs limitat.\nPublicat per Helena Solà a 2:53 6 comentaris:\nEtiquetes de comentaris: cinema, comedia, pel.lícula, Un funeral de muerte\nGràcies Millet, Alavedra, Prenafeta, Camps, Muñoz,...\nI els doncs les gràcies perquè espero que hi hagi CONSEQÜÈNCIES.\nPer la gent que ha decidit implicar-se i treballar en un partit polític, i quan dic treballar em refereixo també a dedicar-hi temps lliure sense cap tipus de remuneració econòmica, com en som la majoria, perquè pensa que pot ajudar o contribuir d'alguna manera a millorar el nostre entorn o perquè pensa que ja n'hi ha prou, es pot veure malparada a causa d'aquells qui entenen la política com la manera de fer diners. D'escàndols en tenim molts exemples malauradament, i no cal anar gaire lluny, al país germà en tenim una bona pila: Terra Mítica, transvasament de l'Ebre, cas de Santos a Mallorca, cas Gürtel,... i ara s'està aixecant la polseguera al nostre país amb el cas Pretòria.\nPer la falta d'ètica i d'escrúpols i l'ànsia d'enriquir-se d'alguns, costi el que costi, la resta de gent que treballa seriosament i seguint uns principis, els que siguin, però sense perdre de vista en cap moment l'ètica, es veu greument perjudicada ja que la tendència de la gent és posar a tots els polítics en el mateix sac. Gràcies a tots aquests escàndols i a aquesta gent que entra en política amb l'únic afany de fer diners, el vot en blanc va guanyant terreny a la vegada que creix el desencís general. Quantes vegades hem sentit o dit allò de "tots són iguals"?\nHa d'haver una solució a tot plegat. I la solució passa per fer una reforma integral pel que fa al control del maneig del diner públic. Es fa indispensable el fet de passar rigorosos controls a l'hora de cedir o vendre terrenys, donar llicències, concessions administratives,... qualsevol activitat de tipus econòmica i administrativa hauria de ser examinada amb lupa. No sé ni com ni de quina manera però mitjançant inspeccions, auditories,... cal control.lar les diferents administracions públiques així com el destí final del diner públic.\nD'altra banda, tampoc entenc com pot ser possible que sigui legal la compatibilitat de tenir un càrrec a l'administració pública i a la vegada poder tenir empreses privades que a més, acostumen a estar relacionats amb l'activitat política que es desenvolupa i que a més, opten a concursos públics i guanyen. Hauria de ser incompatible. Hauria de ser il·legal.\nFa uns anys es va aprovar la polèmica "ley de partidos" que suposà la privació de drets fonamentals d'una part de la població, principalment basca. Fins i tot Amnistia Internacional va expressar la seva preocupació davant de l'ambigüetat de la llei i el fet de que es puguessin il.legalitzar partits pel fet de proposar canvis en la constitució o de lleis, de forma pacífica. Per què no fer una reforma integral de les lleis que tenen a veure amb els partits polítics i la forma de finançar-se?\nDonacions anònimes a partits. Xifres en euros. Any 2.005:\nUnió ------------- 148.499\nCDC -------------- 3.181.810\nPP --------------- 3.068.741\nPSOE ------------- 847.700\nICV -------------- 0\nERC -------------- 0\nAquest és el paradís fiscal dels partits polítics que tenim. No sé si l'únic. Les seves Illes Caiman.\nLa meva pregunta totalment innocent: tenen alguna cosa a veure aquestes xifres amb l'especulació urbanística? Va part de l'apropiació indeguda d'alguns polítics a finançar el seu partit? Hi ha interessos per a no controlar el diner públic?\nPublicat per Helena Solà a 8:34 Cap comentari:\nEtiquetes de comentaris: cas Pretòria, donacions anònimes\nLes cançons acostumen a portar-me records, sensacions. Another day in paradise em transporta al viatge de fi de curs de 8è a Mallorca. Tornàvem cap a l'hotel després de passar el dia a la cala de Sa Foradada. Recordo l'olor de la crema del sol barrejada amb la sal, l'escalfor de la pell després d'un dia de platja i la felicitat absoluta. A l'autocar sonava Another day in paradise i aleshores el meu anglès només em permetia imaginar què deia la cançó. Només entenia "paradise" i aleshores jo pensava que ja hi era.\nAnys més tard vaig saber de què parlava la cançó i res tenia a veure amb el que jo havia imaginat. Phil Collins va escriure la cançó tot fent una crítica de la pobresa extrema que hi ha a EEUU, el contrast que hi ha a l'entrar als estudis de Hollywood amb la quantitat de homeless que hi ha Los Angeles el va fer escriure aquesta cançó.\nAquestes són altres cançons que van sonar molt aquell maig del 90 a Mallorca:\nPublicat per Helena Solà a 4:24 Cap comentari:\nEtiquetes de comentaris: Another day in paradise, Phil Collins\nEl ple de Novembre, on sobrava testosterona i hi m...\nERC Cerdanyola demana un referèndum per decidir so...\nAltra vegada un notari vulnera els drets de la mev...


Semifinal del concurs de cocteleria ‘Cava Mixology Competition’ a Barcelona\nAmb aquest concurs la DO Cava vol acostar el cava als més joves\nRedacció 24 de Novembre de 2017 17:14\nEl Consell Regulador del Cava acollirà aquest dilluns 27 de novembre la segona Semifinal del concurs de cocteleria ‘Cava Mixology Competition’ al Campus de Turisme, Hostaleria i Gastronomia de Barcelona (CETT).\nEl concurs, dirigit exclusivament a coctelers professionals, començarà a partir de les 10.30 hores i durarà fins a les 13.30 hores. Un jurat professional avaluarà les proves i anunciarà el guanyador i el segon classificat, que rebran un premi en metàl·lic de 1.000 i 500 euros respectivament.\nEl jurat d’aquesta edició estarà format per Damià Mula, bartender i coordinador del Curs Superior de Cocteleria i Mixologia del CETT; Eduard Campos, bartender a Negroni i assessor i professor de cocteleria; Santiago Ortiz, bartender al 33 by Santi Ortiz; Carme Gasull, periodista especialitzada en cocteleria i gastronomia al Siete Caníbales; Mar Calpena, periodista especialitzada en cocteleria i gastronomia a La Bulli Foundation i Silvia Grimaldo, directora de Comunicació de la DO Cava.\nAquest acte és una aposta del Consell Regulador del Cava per integrar el Cava com a còctel entre els professionals i promoure el seu consum entre els consumidors més joves.\nconcurs mixology cava


El Pavelló de les escoles ha comptat amb un seguit de millores pel que fa a la il·luminació i a la seguretat de la zona exterior de l'equipament.\nS'han realitzat treballs de substitució dels llums de la façana del pavelló per lluminàries de tecnologia led, per tal de reduir el consum energètic, la contaminació lumínica i al mateix temps augmentar l'eficiència en la il·luminació de l'entorn.\nA més, s'ha instal·lat una barana a la zona d'accés al pavelló per dotar de més seguretat l'entrada i sortida al recinte; utilitzat per l'Escola Mare de Déu del Remei, per a la realització d'activitats extraescolars i actes culturals i lúdics que s'organitzen al municipi.\nPer altra banda, s'informa que està prohibida la circulació de vehicles al llarg del camí del Molí durant les entrades i sortides de l'Escola Mare de Déu del Remei per augmentar la seguretat de les famílies.


AVUI HE PENSAT...: noviembre 2007\nEscolto les notícies i me'n faig creus, cada cop el servei de trànsit es fa més ressò dels cotxes que no passen la ITV, cada cop es critica més als cotxes vells, diuen que no passen els controls de seguretat, que els hauríem de canviar, per cotxes més segurs, menys contaminants, etc...\nJo al·lucino, comprar un cotxe és una odissea, amb els sous baixos, les hipoteques que no paren de pujar, la cistella de la compra que cada cop s'infla més... jo no em puc permetre, millor dit no vull embarcar en un altre préstec mentres el meu cotxe, vell, em porti de casa al treball, i visc a 5 minuts de la feina.\nA sobre la següent noticia és l'enriquiment de les arques de l'estat, i au va!!! nosaltres a pagar, i pagar, volen que ens canviem els cotxes, però no hi ha cap facilitat. Jo estic segura, que tots els que tenim cotxes de més de 10 anys, no els tenim per gust, i que sinó els canviem amb freqüència que l'estat voldria, no és perquè no vulguem sinó perquè no podem, o no volem tenir més deutes dels que són considerats imprescindibles com la vivenda.\nJo amb els més diners, procuro tenir una vida bona, sense gastar més del que guanyo, per tal de que en arribar a finals de mes no estigui en números vermells, i procurar estalviar una mica, per poder de tant en tant permetrem algun petit caprici, com vacances, etc... per això sinó em compro un cotxe nou, més segur (el meu ha passat sempre la ITV sense cap observació), no és que no vulgui (demà mateix ho faré si em toca la loteria), és perquè no vull que comprar un cotxe nou signifiqui arribar justa a final de mes, no poder anar de vacances cada dos o tres anys, no comprar roba, sabates, o simplement anar a sopar fora sempre que em vingui de gust i tingui alguna cosa que celebrar.\nAixí que aquest any l'Estat ha tingut un superàvit tan gran, podria promoure crèdit a interès 0 (com va promoure amb els ordinadors), per la gent que tenen cotxes amb per exemple més de 15 anys, i puguin demostrar que són eines bàsiques per desplaçar-se (no tenir alternativa de transport). A vosaltres que us en sembla la meva proposta.\nPublicat per marta a 6:08 No hay comentarios:\nEtiquetes de comentaris: Consumismo, Cotxes, Estat\nQuina vergonya, jo em demano si aquella senyora s'autoanomena periodista, perquè després del que ha passat, jo li trauria la llicència, que jo tingui entès per fer aquesta feina, el treball d'investigació és bàsic.\nEn un moment on la violència de gènere, està a primera línia de foc, com podem apropar un home a la seva dona, la qual amb un esforç enorme, va donar el pas de la denúncia, de l'allunyament, de què li ha servit.\nPer una vegada aquesta víctima tenia la llei del seu costat, i la tele, amb el seu afan de protagonista li va arrebatar la seva integritat, el seu dret a viure.\nEvidentment la tele, o el programa no han estat qui han matat la víctima, però si li han aplanat el camí al assassí, i jo em demano sortiran airosos d'aquest accident????\nPer favor, això demana una especial atenció, hem de frenar la "tele basura", hem de posar un codi ètic en els programes, no cal que siguem tan estrictes com els americans, que han arribat a prohibir "Barrio Sésamo", amb qui molts de nosaltres varem créixer.\nHem de conciençar a la gent, que és molt més amè, molt més enriquidor, i interessant, mirar programes de cadenes (moltes vegades considerades minoritàries), on ens ofereixen, boníssimes es pel·lícules, sèries, i evidentemnt documental d'aquest fantàstic món on vivim, i al que sembla volem existingir, explotant sense cap mesura.\nPublicat per marta a 1:17 1 comentario:\nEtiquetes de comentaris: ética, Periodisme, violència de gènere\nIrlanda país de somni\nHem tornat a Irlanda, i ens hem quedat, una altre vegada, amb bon gust a la boca, amb la sensació de que ens hi trobem com a casa, amb unes ganes boges de tornar-hi.\nPotser no l'any vinent, o potser si, una escapada de cap de setmana, ara que volar és tan fàcil i econòmic...\nPels que no hi heu estat, uff... us ho recomano, és un país net, fresc, alegre y càlid alhora. Si busco un color per definir és el verd, del paisatge, una olor... la del mar, un sabor... la Guiness Evidentment, i un so... la seva música als bars.\nSorprèn que els lavabos, estiguin sempre en perfecte estat, que la gent et somrigui sempre, que es preocupin de que t'emportis un bell record del seu país, que el primer dia et donin la mà, amb tranquil·litat, serenitat, afabilitat, i que mai més la puguis deixar estar perquè et toquen el cor, t'obren les portes de casa seva, i ja està t'hi has unit...En un sentit tan ampli, que tant per mi com pel Kiko que ens hi podem perdre, per qualsevol racó, per qualsevol carretera, per qualsevol poblet, i sentir-nos com a casa...\nDe veritat aneu-hi i quan torneu, segur que m'expliqueu el mateix... us heu enamorat d'Irlanda, de les seves olors, dels seus colors, dels seus sabors i de la seva gent.\nJo ho vaig fer el primer any, i en tornar-hi encar m'hi enamorat més, he sentit el batec d'aquest petit país, i ja no me'l treure mai més del cor, ni del cap... és que ni puc ni vull.\nPublicat per marta a 14:06 2 comentarios:\nEtiquetes de comentaris: amabilitat, Irlanda, verd\nEm vaig quedar com una figureta del pessebre... jajaja... Resulta que el Rey és també persona, que de tant en tant se li inflen, algunes parts del cos, com a tothom.\nEscoltava, o millor dit intentava escoltar al Sr. Zapatero, dialogant, però hi havia una mosca collonera que no parava, jo mateixa, interiorment deia... que calli aquest orangutan, que faci el favor de respectar el torn de paraula. Em preguntava si no hi havia moderador, i vaig veure el dit, la mà i la cara de Joan Carles I, i jajaja... li va dir el que molts pensavem.\nMira que el Rei va perdre la compostura, és clar!, però a mi no m'ha molestat gens ni mica. Jo mateixa no hi crec gaire en la figura del Monarca, m'agradaria que la meva comunitat autonòmica fos una mica més independent, per no dir totalment... però de moment és el que tenim, i amb això ens toca conviure.\nAixí que des d'aquestes línies vull felicitar enèrgicament i sincerament, primerament al president per ser dialogant i no caure en el fàcil discurs de l'insult i el menyspreu, i segon al Rei per dir el que molts pensavem.\nEl senyor Chavez em va recordar aquelles persones que es creuen inferiors i que han d'alçar la veu més, perquè els altres els sentim. Aquelles persones que s'infravaloren i han de demostrar, trepitjant a qui sigui, que ells existeixen. I li voldria dir, que ser un President d'un país i ser respectat, no només s'aconsegueix amb el vot, sinó amb el carisme i el bon fer, amb educació i bones relacions exteriors, i em sembla que ell està a anys llum d'això.\nMalauradament no és l'únic dirigent que està en la mateixa situació, però de tant en tant se'ls hi ha de recordar. A veure si així els baixen una mica els fums, i miren més pel seu estat.\nPublicat per marta a 0:22 No hay comentarios:\nEtiquetes de comentaris: diàleg, Educación, Monarquia\nMira últimament m'indigno per tot, veig el passotisme dels meus veins, de la gent, dels polítics, de tothom, i em sap greu.\nNo entenc com pot la patronal dir que tenim una inversió tan baixa, i quedar-se tan ample!!!. Els hi ve de nou, no ho savien??? i el que és més greu, si ho savien... per què fins ara no han dit res???.\nRenfe va de malament en pitjor, l'aeroport del Prat és un aeroport de segona, les carreteres estan malament, i són cares...\nEls sindicalistes que conec, només fan servir les seves hores sindicals, per fer festa, i els empresaris no poden fer res, i els companys afectats pel seu absentisme, aguanta que aguanta!!!\nVaig pel bosc a passejar, i només trobo brutícia, fan un nou parc, i els gossos, millor dits els amos, es pensen que es un pipi-can... Jo el meu gos, quan acaba de fer les seves deposicions, es para perqué ja sap que s'ha de recollir!!!\nLes hipoteques pujen que pujen, els preus també... i nosaltres au vinga a gastar, que la vida són dos dies, i d'aquí res ve el Nadal... Visca el Consumisme...\nObres la bústia, i només són rebuts, propagandes per gastar més, i propaganda del banc, que la pagues... Què se n'ha fet de les cartes???\nVas al metge i tot són cues, fins i tot últimament encara que tinguis mútua, o paguis, ara quan demanes hora al metge te la donen, 1 o 2 mesos per endavant...\nLa gent no recicla, la gent no té cura de les persones grans, la gent abandona gossos, continua la violència de gènere, s'abandonen nens, els àrbitres de fútbol no són perfectes....\nJa ho veieu... acabo de tornar de vacances, i sembla que ara tot estigui malament, que el món vagi al revés, que no hi hagi res al meu gust, però jo us demano.... gira el món al vostre gust???, o el que més o menys és el mateix.... el món rutlla com hauria de rutllar???\nApa reflexioneu una mica, que això de moment és gratis...\nPublicat per marta a 0:33 No hay comentarios:\nEtiquetes de comentaris: Critica, Impotència, passotisme\nUFF vaya retorno de vacaciones\nEstoy que echo humo por todos los poros de mi piel...\nHe vuelto de mis vacaciones, y me he encotrado con un sindicalista, bueno se lo ha encontrado mi marido, y estoy que flipo...\nMe parece muy bien que en las empresas, existan personas, que procuren que los capitalistas jefes, no se aprovechen de los trabajadores, pero cuando estos se suben al carro del dolar, y al cuento de cobrar sin trabajar, lo siento esto para mi no tiene nombre...\nNo sé que falla, no entiendo que un acto en el que se compromete, la producción y el bienestar de los trabajadores, sea totalmente legal, y que esté inmune. No entiendo cómo la empresa, ni los trabajadores, tienen por qué aguantar, lo que sea...\nVaya estoy tan cabreada, lo siento por la expresión, que saco humo.\nEl enfado no es sólo con el delegado, sinó con todo el sistema, con todo lo que ello conlleva, con el dejar pasar de la gente, con el pasotismo del que lo provoca, y con todo el sistema laboral de este país nuestro...\nQue el delegado pida horas sindicales para resolver asuntos, de p.madre, pero yo quiero saber que se va a resolver en las fiestas como el puente de la purísima, la nochebuena o la Navidad, a mi que venga Marcelino Camacho y me lo explique.\nPublicat per marta a 6:45 No hay comentarios:\nEtiquetes de comentaris: caraduras, horas laborales, sindicatos


09 set 2017 - Territori a marcar | Rubèn Miró | barcelona | Futbol.CAT Barça B | L'Esportiu de Catalunya | Notícia\nTerritori a marcar\nBarça B. El filial blaugrana rep el Còrdova amb l’objectiu d’exhibir una imatge solvent al Mini i d’instaurar-hi una tendència guanyadora després de la desfeta en el darrer partit que hi va jugar\nAra és l’hora del Miniestadi. El Barça B s’ha de fer fort a Barcelona. Aquesta és la consigna que Gerard López ha transmès als seus pupils per a la visita d’avui del Còrdova. I és que, darrerament, les sensacions acompanyen més lluny de casa que no pas sota l’escalf de l’afició. L’equip no marca com a local des de la darrera jornada de la temporada passada –en el play-off no va fer cap gol– i, en la jornada 2, el Tenerife va guanyar de forma clara (0-3).\nEl filial blaugrana ha demostrat en aquest inici de lliga que és un equip de contrastos. Com qualsevol bloc en construcció. I com qualsevol filial, vaja. Enlluerna quan es posa a tocar, ja que té futbolistes virtuosos amb la pilota als peus –Aleñá, Ruiz de Galarreta i Vitinho són un luxe per a la segona divisió–, però pateix moltíssim i desconnecta si no té la possessió. L’equip encara funciona a batzegades i la defensa està molt verda. Les lesions de Sergi Palencia i Cucurella –aquest segon, ja recuperat–, unides a la inexperiència, s’han pagat. Així ho testimonien els sis gols encaixats. Com a contrast, a dalt les coses rutllen: s’han marcat quatre dianes. Ja han sucat els tres davanters centres –Choco Lozano, Marc Cardona i Abel Ruiz– i també ho va fer Íñigo Ruiz de Galarreta.\nPer a la cita d’aquesta tarda, Gerard López recupera precisament Choco Lozano, que s’havia perdut les darreres dues jornades perquè estava amb la selecció d’Hondures. El tècnic granollerí, amb tot, tindrà on escollir, ja que Marc Cardona i Abel Ruiz també estan en perfectes condicions. Qui també disposarà d’alternatives a la punta de llança és Luis Carrión, que pot triar entre Jona i Sergi Guardiola. Aquest darrer ve de fer dues dianes en el partit de copa, i podria arrabassar la titularitat al 9 més habitual en la lliga. El Còrdova, en tot cas, arriba a aquesta cita amb algunes necessitats, ja que ha sumat només 3 punts. Això sí, té l’etiqueta de visitant perillós: els dos partits que ha guanyat en competició oficial han estat fora de casa i contra equips acabats d’ascendir. El Barça B està advertit.\nDes del ‘play-off’ passat que tinc la sensació que al Mini ens costa. Ens hi hem de fer forts\nAmb espais som un equip que funcionem bé, i per això seria important marcar primer\nCarrión coneix bé el Mini: va jugar al Barça B\nEl tècnic del Còrdova tornarà avui a casa seva. I és que Luis Carrión, que és barceloní, va jugar quatre temporades al Barça B –del 1998 al 2002–, abans de començar un periple per diversos equips del futbol estatal. Com a entrenador, d’altra banda, ja va guanyar-hi quan era l’ajudant del Chapi Ferrer, l’any de l’ascens (2014). “És un partit bonic, vaig a casa meva, amb la meva família, i espero tornar amb els tres punts”, diu Carrión.\nL'Esportiu. Nacional 09-09-2017 Pàgina 14


IB3 | Les gelades de primavera que han fet més mal al camp mallorquí\nPortada > meteorologia > Les gelades de primavera que han fet més mal al camp mallorquí\nImatge d'una vinya d'Algaida. | Foto: Andreu Oliver.\nLa forta gelada d’ahir ha afectat seriosament conreus i vinyes de l’interior de Mallorca. El fred intens és poc habitual en aquesta època i ha impactat sobre cultius que, avançat el mes d’abril, es troben en una fase molt sensible del seu desenvolupament.\n-2.8ºC és la temperatura mínima que ahir va registrar la garita de l’estació meteorològica de Son Torrella al terme municipal d’Escorca. Va ser la mínima més baixa de totes les registrades a les Balears però no l’única per davall dels 0ºC, el llindar de la gelada. Campos amb -2ºC, Montuïri amb -1.5ºC o Binissalem amb -1.2ºC són alguns exemples d’una gelada considerada atípica per afectar, avançada la temporada, gran part de l’interior de l’illa.\nVinya, hortalissa i fruiters, els conreus amb més impacte\nLa zona més afectada pel fred ha estat el Pla i el Raiguer així com alguns punts del Migjorn i el Llevant, zones on actualment la vinya hi té una presència notable.\nUna gelada primaveral esdevé en un moment crític i sensible del cicle vegetatiu en el qual la planta es troba en ple desenvolupament. La vinya n’és un bon exemple perquè en aquest temps just acaba de treure els brots tendres. Segons el geògraf i meteoròleg Joan Barceló, especialista en climatologia aplicada, “l’hivern enguany ha estat molt suau i la vinya ha tret prest, s’ha avançat. Per això aquesta gelada ha fet més mal”.\nLes gelades tardanes, habituals a la Serra de Tramuntana però rares a la resta\nNo és extraordinari que en la primera quinzena d’abril geli a la Serra de Tramuntana. Els -2.8ºC de Son Torrella són un fet relativament freqüent i del qual hi ha precedents recents. Al cor de la Serra ha gelat els darrers 5 mesos d’abril i amb mínimes més baixes que la d’ahir, com la del 5 d’abril de 2019 amb -3.7ºC. Fora de l’àmbit de les muntanyes, les gelades són esporàdiques, locals i de curta durada. Una gelada diferent de les habituals pot resultar desastrosa.\nFoto: Joan Barceló.\nHo recorda l’enòleg Andreu Oliver de les bodegues de Can Majoral: “Sol passar que cada 4 o 5 anys hi hagi gelades a redols concrets el mes d’abril però la d’avui vespre ha fet molt de mal. També hi ha precedents recents, com el 28 i 29 d’abril del 2017”. Un episodi, aquest darrer, que s’allargà els primers dies de maig en zones puntuals.\nHi ha gelades que van associades a les grans entrades fredes hivernals. Donada la naturalesa freda de l’aire, la temperatura pot ser negativa en àrees extenses, fins i tot de dia. Són les anomenades gelades d’advecció. Però les gelades nocturnes són diferents. S’anomenen d’irradiació i es produeixen perquè la Terra perd calor de nit en forma d’energia d’ona llarga i l’aire en contacte amb la superfície es refreda. L’aire fred és dens i s’acumula en valls i zones baixes o tancades, així com a la vora de torrents. Per aquest motiu l’orografia és clau per explicar les gelades i no és estrany observar variacions de temperatura importants en pocs metres de distància en funció del relleu.\nLes gelades més freqüents són una combinació de les dues anteriors i el cas de la gelada tardana d’aquest mes d’abril. Ocorren quan s’estabilitza l’aire després d’una entrada freda. En aquestes condicions d’aire fred i sec, amb el vent en calma i el cel s’estirat, la pèrdua de calor per radiació és màxima i la gelada intensa i duradora. Les gelades primaverals solen ser curtes perquè les nits també ho són. Però el cas d’ahir, gràcies a les condicions esmentades, va ser també extraordinàriament duradora, com pot deduïr-se del gràfic de temperatura de l’estació de Campos (AEMET).\nLa diferència de temperatura entre l’aire que es mesura en una garita, situada a metre i mig de la superfície, i el trispol pot ser notable. L’aire fred s’acumula en els primers centímetres de la superfície pel que la gelada en realitat és més intensa del que marca el termòmetre. Per aquest motiu les plantes herbàcies, el cereal i les hortalisses solen patir una temperatura inferior a la mesurada. Al contrari, els arbres fruiters poden quedar al marge d’una gelada intensa al situar-se per damunt del nivell de congelació.\nGelada d’abril, fam per tot l’any\nLes gelades fora de temps són un fet temut a la pagesia i el refranyer popular s’encarrega de recordar-ho. Gelades d’abril i maig, sa misèria mos duran. De manera esporàdica però recurrent la història n’està farcida d’exemples com la gelada d’enguany i el precedent del 28 i 29 d’abril del 2017, amb una gran part de la vinya afectada. Però en època moderna l’episodi de més afectació és sens dubte el del 29 i 30 de març del 1977. Aleshores una gelada tardana i desastrosa, ocorreguda en unes condicions especials de calma després d’una nevada, acabà amb gairebé tota la collita d’ametla d’aquell any.


Cala Pelosa a ritme de passat - Batec\nFeia molt temps que no hi venia. Sento el mar com gemega. Ara fa aire i els calfreds t’inciten a posar-te una màniga llarga. Engego l’Itunes i escolto Biolay mentre comencen a sentir-se clàxons molestos degut al mundial de futbol. Ahir, quan veníem cap aquí travessant la Garrotxa m’adonava dels cops que havia fet aquest camí. Un viatge cap al passat, bonic, tranquil·litzador… per arribar a Sant Pere, la sorra, les copes de vi blanc, rialles i bogeries d’altres èpoques… aquella música i no aquest silenci…\nAutor fotografia: SBA73\nDe les Guilleres cap aquesta Barcelona que ens ha d’alliberar i cap de setmana de tramuntana que ventila emocions i nervis del passat. Només hi falta la guitarra d’en X. la furgoneta, la Tannia i la manca de por i els somnis d’aquells anys. L’olor d’estiu, la sandàlies, aquell banyador blanc, l’aigua freda i els ulls verds de vacances i adolescència.\nUn Cadaqués que ja mai és indiferent. El vent em fa venir ganes de tancar els ulls i cridar(te) ben fort. Sí.\nAfegeix a Delicious Etiquetes: Empordà, Estimar, Passat\n« Tu no hi seràs\n» A casa a les fosques\nPublicat el 03.07.10 a Entrades per Oneguin\nCala Pelosa a ritme de passat


Polèmica per una reunió entre Espanya i Gibraltar\nPP, Cs i Vox exigeixen explicacions\n© Un moment de la reunió mantinguda dijous.\nEFE/ SERVICIO DE INFORMACIÓN DEL GOBIERNO DE GIBRALTAR\nTres grups de l’oposició, el popular, el de Ciutadans i el de Vox, van reclamar ahir explicacions immediates al Congrés a la ministra d’Afers Exteriors, Arancha González Laya, per la seua reunió amb el ministre principal de Gibraltar, un “error històric” per al PP que el Govern redueix a una “anècdota”.\nLa trobada va tenir lloc dijous a Algesires i va desencadenar una onada de reaccions d’aquells partits que veuen en l’entrevista una abrupta ruptura en l’estratègia que Espanya manté amb el Regne Unit sobre Gibraltar i que dóna arguments als britànics en el contenciós amb Espanya per la sobirania del Penyal.\nEl PP va reclamar que la ministra respongui ja, davant del ple del Congrés dels Diputats, per aquest “error històric” que suposa “un baló d’oxigen per al Regne Unit”, i va situar el president del Govern, Pedro Sánchez, a reprovar la seua ministra. Segons el seu parer, l’Executiu “ha traspassat una línia roja” a causa que la conversa amb Picardo “qüestiona” els drets històrics d’Espanya sobre l’“última colònia europea”. Igual com el PP, Ciutadans va exigir la compareixença de la ministra en el ple del Congrés.


La protecció legal per a persones amb discapacitat - Arep per la salut mental\nEl passat 26 de juny de 2014, va tenir lloc a Arep una xerrada informativa organitzada pel GAM (Grups d’Ajuda Mútua d’Arep) i a càrrec del Sr. Josep Maria Solé Chavero, Director de la Fundació Tutelar de les Comarques Gironines.\nEns va situar a nivell legal de l’estat de les Lleis Estatals i Autonòmiques en relació a les persones amb discapacitat, va parlar del suport a les persones amb discapacitat en el marc de la Convenció de la ONU sobre els drets de les persones amb discapacitat; de les institucions jurídiques de protecció de la persona amb Discapacitat i Malaltia Mental; de la “incapacitació” a la “protecció”: tutela, curatela, defensa judicial, administració patrimonial, poder notarial, assistència, guarda de fet, patrimoni protegit; procediments judicials i previsions de futur: la delació feta per un mateix o la diferida pel pare o mare.\nHi van assistir una seixantena de participants entre usuaris, familiars i professionals i van gaudir d’una xerrada ven complerta d’assessorament.


Tant el pe com la ce són decisius per al sector agrari - Diari de Girona\nTant el pe com la ce són decisius per al sector agrari\njesus domingo 22.06.2019 | 01:26\nTant el pe com la ce són decisius per al sector agrari Diari de Girona\nDates clau per a la formació dels nous Parlament Europeu (PE) i Comissió Europea (CE) que decidiran sobre la PAC i el seu pressupost futur. És molt de temps d'espera però és el que marquen els reglaments. El nou Parlament Europeu es constituirà la primera setmana de juliol i la formació de la nova Comissió Europea, amb el president i els 27 comissaris, es perllongarà previsiblement fins al mes d'octubre, segons el calendari previst.\nRecordo que les dues institucions, tant el PE com la CE, són decisives per al sector agrari i agroalimentari perquè, entre altres aspectes, hauran de decidir si continuen amb el treball ja iniciat sobre la reforma de la PAC post-2020 o s'inclinen per presentar noves propostes, que retardarien encara més la seva entrada en vigor. Després de les eleccions del passat 26 de maig, en les quals els ciutadans europeus vàrem elegir als 751 eurodiputats que componen l'Eurocambra, queda ara conèixer la composició dels diferents grups polítics, les respectives comissions i la taula presidencial d'aquesta institució, que té el mateix poder de codecisió que el Consell de Ministres sobre les propostes legislatives comunitàries que presenta la Comissió Europea, a més de triar al president de la Comissió i als 27 comissaris.\nSegons informa el FEPEX, el calendari, per al que ens afecta, seria el següent: entre l'1 i el 3 de juliol tindria lloc la sessió constitutiva del Parlament Europeu a Estrasburg. Es durà a terme l'elecció del president del PE i dels vicepresidents. Durant el 2 i 3 de juliol es reunirà la Conferència de Presidents. La següent setmana tindran lloc reunions constitutives de les diferents comissions del Parlament Europeu. En la sessió plenària del nou Parlament Europeu, que tindrà lloc el 16 de juliol, és on es durà a terme l'elecció del president de la Comissió. Per a això es necessitarà majoria absoluta en el Parlament. En cas de no aconseguir-se, el Consell haurà de tornar a reunir-se. Entre el 21 i el 27 de juliol es faran reunions de les comissions del Parlament.\nDurant els mesos de setembre i octubre del 2019 es duran a terme les audiències i les eleccions dels 28 comissaris que formaran part de la Comissió Europea durant els propers 5 anys. Cadascun dels comissaris serà proposat pels governs nacionals. A cada un d'ells, el president de la Comissió li atorgarà una cartera. Un cop distribuïts els assumptes, els aspirants a comissari hauran de participar en una audiència pública al Parlament Europeu i a la Comissió parlamentària que s'ocupi de la seva cartera per defensar la seva candidatura. Tots els comissaris han de ser aprovats per majoria absoluta al Parlament, el que està previst per a finals d'octubre.\nRecordo que tant l'Eurocambra com la Comissió Europea són institucions decisives per al sector agrari i agroalimentari de la UE, ja que hauran de decidir sobre aspectes molt importants, com el Marc Financer Plurianual (MFP) 2021-2027, en el qual s'inclou la partida pressupostària de la reforma de la PAC post-2020, així com sobre les propostes reglamentàries de la PAC. La reforma, de la qual tant hem parlat en els últims mesos, presentada en l'anterior legislatura no va concloure la seva tramitació, com ja s'esperava. Es van aprovar els informes -sense conèixer el pressupost- sobre els projectes dels reglaments de la PAC (plans estratègics i ajudes directes de la PAC, OCMA i de l'Horitzó 2020) en el marc de la Comissió d'Agricultura del PE, però no hi va haver temps perquè fossin aprovats pel Ple de l'actual Eurocambra, que es va reunir per última vegada a l'abril, de manera que el procés de reforma segueix obert i inconclús. Aquest procés serà reprès pel nou Parlament Europeu i per la nova Comissió Europea, que no tenen l'obligació de seguir el treball realitzat en el mateix punt en el qual el van deixar els equips actuals, però que poden decidir també continuar amb el mateix. El futur comissari d'Agricultura podria assumir o no l'actual proposta reglamentària de reforma de la PAC. Amb seguretat l'assumiria si en aquesta cartera repeteix l'actual comissari irlandès, Phil Hogan. Si no, el que sigui nomenat comissari podria presentar una nova reforma, revisar la proposta existent o, fins i tot, continuar el treball ja realitzat per l'anterior. En aquest context, cal recordar que ha estat clausurat el Congrés sobre «l'arquitectura verda» de la PAC post2020 i que es va celebrar entre el 29 i el 31 de maig a Zafra (Badajoz), centrat en el paper dels ecoesquemes, instrument que incentivarà pràctiques agrícoles i ramaderes amb un major impacte beneficiós sobre l'entorn. Les conclusions, fruit dels debats realitzats en aquests dies, assenyalen que la major ambició mediambiental de la PAC oferirà noves oportunitats per al sector agroramader, alhora que donarà resposta a les expectatives dels consumidors. Al congrés hi va haver una participació de més de 170 persones de 16 estats membres. Al Congrés es va debatre sobre els reptes mediambientals als quals s'enfronta l'agroramaderia europea i es va aprofundir en la realitat ambiental dels països meridionals, abordant el paper dels ecoesquemes, un nou instrument que permetrà incentivar pràctiques agrícoles i ramaderes amb major impacte beneficiós per al clima i el medi ambient.\nTambé es van exposar experiències desenvolupades per millorar l'adaptació de l'agricultura als canvis mediambientals; la millora de l'ús de recursos, o la potenciació de la biodiversitat a les explotacions. Els anomenats «ecoesquemes» estan inclosos en la proposta de reglament sobre Plans Estratègics de la PAC i amb ells, la Comissió Europea pretén impulsar règims voluntaris de suport a favor del clima que van més enllà dels requisits obligatoris establerts (condicionalitat). Tot a l'espera del que passi a l'octubre.


Irene Danza del Vientre: Música para la Danza del Vientre\nPublicado por Irene Danza del Vientre en 6:57\nAnónimo 17 mayo, 2011 13:16\nLa música que estás utilizando en las dos coreografías que estamos ensayando está entre las piezas que comentas en el blog???\nCuando tengas un momentito porque no me envías el/los enlaces de las dos canciones??? o el nombre de las canciones... Gràciesssssssssssssssssssss\nIrene Danza del Vientre 18 mayo, 2011 05:24\nHola Imma, acabo d'escriure una nova entrada al blog amb els vídeos del youtube de les dos cançons que fem a classe. Ens veiem dimarts!\nCaprice World 06 octubre, 2013 12:48\nIrene Danza del Vientre 07 octubre, 2013 05:53\nMerci! L'haig d'actualitzar...\nAnónimo 17 enero, 2014 08:27


aclaumasc | Anorèxia en clau masculina | Pàgina 2\nArxiu de l'autor: aclaumasc\nPublicat el 09/03/2021 per aclaumasc\nQuins llibres, documents visuals, escrits… us han motivat? Tot allò que ens serveixi per créixer…\n¿Qué libros, documentos visuales, escritos… os han motivado? Todo lo que nos haga crecer… bienvenido sea.\n2) Els beneficis de la meditació.\n3) Recomanació: Quan vaig començar a meditar, vaig llegir aquest llibre de Pema Chödrön i amb el llenguatge clar, planer i realista m’ho va posar fàcil. Aquells que us voleu iniciar en la meditació, us el recomano!\nRecomendación: Cuando me inicié en la meditación, leí este libro de Pema Chödrön y con una escritura clara, llana y realista me lo puso fácil. Los que queráis iniciar el camino de la meditación… ¡Os lo recomiendo!\n4) “Yo también quise ser como Ana y Mía” una autobiografia explicada en forma de còmic. Lectura recomanada tant per als que vivim qualsevol TCA i per a qui no. Manera fàcil d’entendre, en aquest cas, aquests dos trastorns mentals: Anorèxia i Bulímia.\nAutora: Leire Martín Curto. Editat per @zenith i la podeu seguir a Instagram a @yotambienquisesercomoanaymia\n“Yo también quise ser como Ana y Mía” una autobiografía explicada en forma de cómic. Lectura recomendada para los que vivimos con un TCA y para quien no. Forma amena y fácil de entender en este caso dos trastornos mentales: Anorexia i Bulimia.\nAutora: Leire Martín Curto. Editado por @zenith. La podéis seguir a Instagram en @yotambienquisesercomoanaymia\n5) Meditación samatha:\nPublicat dins de Lectura i meditació\t| Etiquetat com a meditació lectura\t| Deixa un comentari


ATLÀNTIDA, L'. VERDAGUER, JACINT. 9788477273646 La Llar del Llibre